ชาวนาร่วมใจ สานสายใย ปลูกข้าววันแม่ เก็บเกี่ยววันพ่อ เฉลิมพระเกียรติสมเด็จพระนางเจ้าสิริกิติ์พระบรมราชินีนาถ พระบรมราชชนนีพันปีหลวง
นายณัฏฐกิตติ์ ของทิพย์ อธิบดีกรมการข้าว เปิดโครงการชาวนาร่วมใจ สานสายใย ปลูกข้าววันแม่ เก็บเกี่ยววันพ่อ เฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมกล่าวว่า อำเภอภูเขียว จังหวัดชัยภูมิ มีพื้นที่การเกษตรกว่า 283,000 ไร่ ครัวเรือนเกษตรกรกว่า 18,000 ครัวเรือน เป็นพื้นที่ปลูกข้าว 160,074 ไร่ และพืชอื่นๆ 124,075 ไร่ โดยตำบลโอโล ตำบลผักปัง และตำบลธาตุทอง 3 ตำบลมีพื้นที่เพราะปลูกข้าว รวม 52,148 ไร่ คิดเป็นร้อยละ 32 ของพื้นที่เพาะปลูกข้าวทั้งอำเภอ 15,624 ครัวเรือน ศูนย์ข้าวชุมชนทั้ง 3 ตำบล ร่วมเป็นเครือข่ายภาคีภายใต้การกำกับดูแลของกรมการข้าว ซึ่งได้จัดทำโครงการชาวนาร่วมใจ สานสายใย “ปลูกข้าววันแม่ เก็บเกี่ยววันพ่อ” เฉลิมพระเกียรติ เพื่อถวายราชสดุดีและถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้แก่ ตำบลโอโล ตำบลผักปัง และตำบลธาตุทอง อำเภอภูเขียว จังหวัดชัยภูมิ นอกจากนี้ข้าวยังเป็นแหล่งรายได้ที่สำคัญของภาค การเกษตรในพื้นที่ทำให้เกิดการจ้างงานในชุมชนทำให้เกิดมีรายได้หมุนเวียนจากการทำนาข้าวหลายครัวเรือนอธิบดีกรมการข้าว กล่าวอีกว่า หลังจากนี้กรมการข้าวจะต้องพัฒนางานและภารกิจต่างๆ อาทิเช่น งานด้านวิจัย กรมการข้าวจะต้องพัฒนางานวิจัยและพัฒนาพันธุ์ให้เป็นไปตามความต้องการและสามารถแข่งขันในเวทีโลกได้ โดยบูรณาการงานวิจัยร่วมกับภาคการศึกษา ภาคเอกชนและเกษตรกร สำหรับในส่วนด้านเมล็ดพันธุ์ จะเพิ่มศักยภาพการผลิตเมล็ดพันธุ์ ตั้งเป้าให้ได้ปีละ 50,000 ตัน ด้านการส่งเสริมต้องเน้นให้เกษตรกรทำการรวมกลุ่มใช้เทคโนโลยีอัจฉริยะ สนับสนุนชาวนารุ่นใหม่ ประยุกต์ใช้เทคโนโลยี ในการทำนาให้ได้กำไร ตลอดจนด้านเทคโนโลยีการแปรรูป ควรจัดหาเครื่องมือผลิตภัณฑ์และแปรรูปข้าว จัดตั้งศูนย์นข้าวชุมชนและแปรรูปข้าวครบวงจร